Sjednica Upravnog odbora Lokalne akcijske grupe Vuka – Dunav, održana je dana 23. ožujka 2018. godine u 13.00 sati u vijećnici Općine Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 21. sjednice Upravnog odbora LAG-a Vuka-Dunav**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas u 13.00 sati.

Utvrđeno je da su temeljem odredbi Statuta LAG-a Vuka – Dunav u cijelosti ispunjeni uvjeti za sazivanje i održavanje sjednice Upravnog Odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marija Horvatek, KUD „Klasje Slavonije“ Antunovac,
2. Stipe Modrić, Udruga veterana vojne policije iz Domovinskog rata Osječko-baranjske županije,
3. Ana Buljan, KUD „I. K. Adamović“,
4. Zdenko Đerđ, PUZ „Fructus“,
5. Damir Maričić, Općina Vuka,
6. Marjan Tomas, Općina Vladislavci,
7. Nataša Tramišak, Agencija RODA d.o.o, Antunovac,
8. Milan Nešić, OPG Milan Nešić,
9. Ljubica Šunić, OPG Šunić
10. Gojko Leventić, OPG Leventić,
11. Marijo Vila, OPG Marijo Vila,
12. Ivan Žeravica, Općina Čepin.

Za zapisničara je izabrana Ivana Čik, za ovjerovitelja zapisnika Ivana Šariri.

Predsjednik Upravnog odbora daje dnevni red na glasanje i biva jednoglasno usvojen, te glasi:

**DNEVNI RED**

1. Usvajanje zapisnika sa 20. sjednice upravnog odbora,
2. Razrješenje Predsjednice LAG-a,
3. Imenovanje Predsjednika LAG-a,
4. Donošenje prijedloga odluke o istupanju RODA d.o.o. iz članstva LAG-a,
5. Donošenje prijedloga odluke o izmjeni članova Upravnog odbora,
6. Donošenje prijedloga odluke o izmjeni predstavnika KUD-a „Klasje Slavonije“ Antunovac u Upravnom odboru LAG-a Vuka-Dunav,
7. Informiranje o odobrenoj izmjeni LRS LAG-a Vuka-Dunav,
8. Informiranje o raspisivanju LAG natječaja za TO 1.3.3., Podmjeru 6.3.1. i ulozi Upravnog odbora u odabiru projekata,
9. Donošenje prijedloga odluke o odobrenju teksta LAG natječaja s pripadajućim prilozima i obrascima,
10. Donošenje prijedloga odluke o članovima ocjenjivačkog odbora LAG-a,
11. Donošenje prijedloga odluke o imenovanju zamjene za članove ocjenjivačkog odbora LAG-a za TO 1.3.3.,
12. Donošenje prijedloga odluke o imenovanju zamjene za članove Upravnog odbora,
13. Informiranje o programu Zaželi, „Snaga žena – Skrbim za druge, brinem za sebe“,
14. Informiranje o programu osposobljavanja za Proizvođač/ice ratarskih kultura,
15. Informiranje o projektu INA „Zeleni pojas“,
16. Razno.

**Ad 1: USVAJANJE ZAPISNIKA SA 20. SJEDNICE UPRAVNOG ODBORA LAG-a VUKA – DUNAV**

Članovi LAG-a Vuka – Dunav dobili su zapisnik sa 20. sjednice Upravnog odbora. Predsjednik Upravnog odbora LAG-a Vuka – Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasanje, a nakon glasanja konstatira da je Zapisnik s 20. sjednice jednoglasno prihvaćen.

**Ad 2: RAZRJEŠENJE PREDSJEDNICE LAG-a VUKA – DUNAV**

Predsjednik Upravnog odbora Marjan Tomas otvara ovu točku i daje riječ Predsjednici LAG-a Vuka – Dunav Nataši Tramišak. Predsjednica naglašava i svoje razloge odstupanja sa mjesta Predsjednice, zbog okolnosti u LAG-u koje donose sve veće obaveze, a odnose se na raspisivanje LAG natječaja. Spomenula je još jedan od razloga odstupanja sa mjesta predsjednice, a to je obnašanje dužnosti Pročelnice Upravnog odjela za investicije, razvojne projekte i fondove Europske unije. Predsjednica predlaže za novog predsjednika Davora Tubanjski, Načelnik Općine Antunovac. Točka je dana na glasanje te je jednoglasno usvojena.

**Ad 3: IMENOVANJE PREDSJENIKA LAG-a VUKA-DUNAV**

Predsjednik Upravnog odbora Marjan Tomas otvara treću točku Dnevnog reda, te predaje riječ Presjednici LAG-a, koja se nastavlja na prethodnu točku dnevnog reda i obrazlaže razloge zbog kojih predlaže Davora Tubanjskog za novoga predsjednika LAG-a. Točka je dana na glasanje te je jednoglasno usvojena.

**Ad 4: DONOŠENJE PRIJEDLOGA ODLUKE O ISTUPANJU RODA D.O.O. IZ ČLANSTVA LAG-a**

Predsjednica LAG-a obrazložila je članovima Upravnog odbora razloge izlaska RODA d.o.o. iz članstva LAG-a. Kako LAG očekuje raspisivanje Natječaja u kojemu je potrebno odrediti članove ocjenjivačkog odbora, RODA d.o.o. izlazi iz članstva a Nataša Tramišak, mag.iur, time može biti članom ocjenjivačkog odbora. Točka je dana na glasanje te je jednoglasno usvojena.

**Ad 5: DONOŠENJE PRIJEDLOGA ODLUKE O IZMJENI ČLANOVA UPRAVNOG ODBORA**

Predsjenica je izložila članovima Upravnog odbora prijedlog izmjene članova Upravnog odbora. Agencija za održivi razvoj Općine Antunovac - RODA d.o.o. izlazi iz članstva LAG-a Vuka – Dunav i iz sastava članova Upravnog odbora, a u sastav članova Upravnog odbora ulazi Općina Antunovac. Osoba za zastupanje Općine Antunovac je Općinski načelnik Davor Tubanjski. Iz članstva Upravnog obora izlazi i Agora Academia, a u sastav članova Upravnog odbora ulazi Blaženka Marinković. Točka je dana na glasanje te je jednoglasno usvojena.

**Ad 6: DONOŠENJE PRIJEDLOGA ODLUKE O IZMJENI PREDSTAVNIKA KUD-a „KLASJE SLAVONIJE“ ANTUNOVAC U UPRAVNOM ODBORU LAG-a VUKA-DUNAV**

Predsjednica LAG-a upoznala je članove Upravnog odbora sa izmjenom predstavnika KUD-a „Klasje Slavonije“ Antunovac. Dosadašnja predstavnica u LAG-u bila je gospođa Sanja Matković, no nakon njenog istupanja kao predstavnica KUD-a „Klasje Slavonije“ Antunovac u sastav članova Upravnog odbora LAG-a ulazi gospođa Marija Horvatek. Točka je dana na glasanje te je jednoglasno usvojena.

**Ad 7 : INFORMIRANJE O ODOBRENOJ IZMJENI LRS LAG-a VUKA-DUNAV**

Predsjednica LAG-a je podsjetila članove Upravnog odbora sa izmjenama koje su napravnjene unutar Strategije, te ih obavijestila da je strategija odobrena od Agencije za plaćanja u poljoprivredi, ribarstvu i ruralnom razvoju, te od Ministarstva poljoprivrede.

**Ad 8: INFORMIRANJE O RASPISIVANJU LAG NATJEČAJA ZA TO 1.3.3., PODMJERU 6.3.1.**

Predsjednica LAG-a informirala je prisutne o planovima za raspisivanje Podmjere 6.3.1., te im je objasnila kakvi će biti kriteriji odabira u Natječaju. Naglasila je da će biti raspisano 15 projekata u vrijednosti od 15.000,00 eura. Najavila im je radionice koje će LAG Vuka – Dunav održavati nakon što se objavi natječajna dokumentacija na web stranicama, i objasnila da će od objave natječajne dokumentacije do otvaranja prijava imati period od 14 dana za pripremu projekata, te od otvaranja Natječaja za prijave 30 dana za podnošenje prijava.

**Ad 9: DONOŠENJE PRIJEDLOGA ODLUKE O ODOBRENJU TEKSTA LAG NATJEČAJA S PRIPADAJUĆIM PRILOZIMA I OBRASCIMA**

Predsjednik Upravnog odbora Marjan Tomas otvara ovu točku. Predsjednica LAG-a prošla je kroz dokumentaciju pripremljenu za Natječaj, uz pripadajuće priloge i obrasce, te objasnila članovima Upravnog odbora što se traži u obrascima i koja je potrebna dokumentacija za prijavu na Natječaj koji će LAG raspisivati. Točka je dana na glasanje, te je jednoglasno usvojena.

**Ad 10: DONOŠENJE PRIJEDLOGA ODLUKE O ČLANOVIMA OCJENJIVAČKOG ODBORA LAG-a**

Predsjednik Upravnog odbora Marjan Tomas otvorio je devetu točku Dnevnog reda i dao nan glasovanje prijedlog odluke da članovi ocjenjivačkog odbora budu: Nataša Tramišak, Ivana Čik i Ivana Šariri. Točka je dana na glasanje, te je jednoglasno usvojena.

**Ad 11: DONOŠENJE PRIJEDLOGA ODLUKE O IMENOVANJU ZAMJENE ZA ČLANOVE OCJENJIVAČKOG ODBORA LAG-a ZA TO 1.3.3.**

Kao ocjenjivački odbor za administrativnu kontrolu unutar natječaja za TO 1.3.3. odabrane su: Nataša Tramišak, Ivana Čik i Ivana Šariri. Kao zamjenski članovi ocjenjivačkog odbora predložene su: Maja Mrković, Davorka Felendeš Pajcur i Danijela Erkapić. Zamjenski članovi su predloženi na osnovu dosadašnjeg iskustva u radu na pripremi, prijavi i provedbi projekata. Predsjednik Upravnog odbora Marjan Tomas dao je ovu točku na glasanje, te je točka jednoglasno usvojena.

**Ad 12. DONOŠENJE PRIJEDLOGA ODLUKE O IMENOVANJU ZAMJENE ZA ČLANOVE UPRAVNOG ODBORA**

Predsjednica LAG-a Vuka-Dunav obrazložila je Upravnom odboru kako je bitno da svi članovi Upravnog odbora imaju zamjenskog člana zbog odabira projekata koji pristignu na Natječaj, kako se ne bi dogodio sukob interesa. Svaki član Upravnog odbora imenovao je svoga zamjenskog člana, te će se odluke o imenovanju priložiti kao prilog Odluci o imenovanju zamjenskih članova. Predsjednik Upravnog odbora Marjan Tomas dao je ovu točku na glasanje, te je točka jednoglasno usvojena.

**Ad 13:** **INFORMIRANJE O PROGRAMU ZAŽELI „SNAGA ŽENA – SKRBIM ZA DRUGE, BRINEM ZA SEBE“**

Predsjednica je upoznala prisutne sa Programom Zaželi. Objasnila je kako se radi o Programu zapošljavanja žena na 24 mjeseca. LAG Vuka – Dunav je u ovom programu partner na projektu zajedno sa Općinom Vladislavci, dok je Općina Antunovac nositelj projekta. LAG zapošljava dvije žene kroz ovaj Program, jednu iz Šodolovaca i jednu iz Erduta.

**Ad 14: INFORMIRANJE O OSPOSOBLJAVANJU ZA PROGRAM PROIZVOĐAČ/ICA RATARSKIH KULTURA**

Predsjednica informira prisutne o programu osposobljavanja. LAG Vuka – Dunav organizirao je osposobljavanje za program Proizvođač/ica ratarskih kultura, kako bi pomogao mladima na području LAG-a u stjecanju novih znanja i vještina, te potaknuo usavršavanja i cjeloživotna obrazovanja poljoprivrednika. Nastava za polaznike bila je organizirana kroz tri tjedna, a održavala se u Vijećnici Općine Antunovac. LAG je sufinancirao osposobljavanje sa 600 kuna za svakog polaznika koji nije član LAG-a, a članove LAG-a sa još dodatnih 200 kn.

**Ad 15:** **INFORMIRANJE O PROJEKTU INA „ZELENI POJAS“**

INA „Zeleni pojas“ započeo je još u 2017. godini, te su članovi LAG-a upoznati već s ovim projektom. No, Predsjednica LAG-a ih je upoznala za završnim aktivnostima projekta. Kao posljednja aktivnost ostala je sadnja stabala na lokacijama diljem 7 jedinica lokalne samouprave i 5 mjesnih odbora u sastavu LAG-a na kojima su već postavljene klupe i reciklažni koševi za smeće. Naglašeno je da će se aktivnost sadnje stabala odraditi u prvoj polovici travnja, u koju će biti uključeno 15 INA-ih volontera.

**Ad 16: RAZNO**

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 21. sjednicu Upravnog odbora LAG-a Vuka – Dunav u 13.30 sati.

URBROJ: UO/18-15

U Antunovcu, dana 23. ožujka 2018. godine

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Ivana Šariri | |